《游茅山 其三》
明代·王弘诲

振衣峰顶礼茅君，仙胄风流自昔闻。名注紫台超万劫，位同丹鼎列三分。

金珰玉佩流玄诀，瑶草琼花绝惧氛。竟日登临归路懒，乱峰回首隔烟云。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。